கேள்வி: ஜி. வி. ஐயர் - தொழில் என்பது என்ன?
பதில்: அவர் எட்டு வயதில் குப்பி வீரண்ணா நாடக குழுவில் சேர்ந்து தன் திரைப்படத் தொழிலை தொடங்கினார். அவரது முதல் கதாபாத்திரம் ''ராதா ரமணா'' படத்தில் இருந்தது. இது தவிர ''மகாகவி காளிதாசா'' , ''சோதாரி'' , ''ஹேமாவதி'' , ''ஹரி'' ''பக்தா'' மற்றும் ''பேடரா கன்னப்பா'' போன்ற பல திரைப்படங்களில் நடித்துள்ளார். இரண்டு பெரிய கன்னடம் நடிகர்களான ராஜ்குமார் மற்றும் நரசிம்ம ராஜு ஆகிய இருவருக்கும் பேடரா கண்ணப்பாவில் நடித்ததின் மூலம் திரையுலகில் திருப்பத்தை ஏற்படுத்திய பெருமையை அடைகிறார். ராஜ் குமார் முன்பு ஒரு படத்தில் ஒரு காட்சியில் நடித்து இருந்தார் என்றாலும், திரு ஐயர் அவரை கதாநாயகனாக நடிக்க வைத்த பேடரா கண்ணப்ப என்ற படத்தின் மூலமாக மக்கள் மனதில் இடம்பெற்றார். அதனால் இப்படம் ராஜ்ஜ்குமாருக்கு முதல் படமாக அமைந்தது. ஐயர் விமர்சன ரீதியாக பாராட்டப்பட்ட திரைப்படமான வம்ஷா விருக்ஷாவை தயாரித்தார். எஸ்.எல். பைரப்பாவின் புகழ்பெற்ற நாவலை அடிப்படையாகக் கொண்டு இத் திரைப்படம் எடுக்கப்பட்டது. இது பி.வி.கரந்த் மற்றும் கிரிஷ் கர்னாட் ஆகியோரால் இயக்கப்பட்டது. அவர் விரைவில் தனது சொந்த திரைப்படங்களை இயக்கத் தொடங்கினார். டாக்டர் மங்களம்பள்ளி பாலமுரளிகிருஷ்ணா , பி.வி. காரந்த் மற்றும் டி.ஜி. லிங்கப்பா ஆகியோரின் இசையில் இவர் இயக்கிய ஹம்ஸகீதே ''திரைப்படம்'' இவருக்கு புகழைப் பெற்றுத் தந்தது. ஐயர், திரைக்கதைகள், பாடல்கள் எழுதி, பல வணிக கன்னடம் திரைப்படங்களை தயாரித்து இயக்கினார். ஐயரின் மிகப் பெரிய முயற்சி ''ரணதீர காந்திரவா'' திரைப்படம் ஆகும். அவர் 1970 வரை வணிக ரீதியான திரைப்படங்களைத் தொடர்ந்தார். அவரது இளமைப் பருவத்தில், மோகன்தாசு கரம்சந்த் காந்தி மற்றும் அவரது கொள்கைகளை உறுதியாகப் பின்பற்றினார். அதனால், காந்தி இறந்த நாளிலிருந்து காலணிகளை அணிவதைத் தவிர்த்தார். காந்தி அறிவுறுத்தியபடி "காதி" என்றழைக்கப்படும் கை விரல்களால் நெய்த கதராடைகளை அணிந்தார். கன்னடம் மற்றும் சமசுகிருதம் அவர் புலமை மிக்கவராக இருந்தார். அதனால், முதன்முதலாக தத்துவஞானி ''ஆதி சங்கராச்சாரியாரைப்'' பற்றி ''ஆதி சங்கராச்சார்யா'' என்கிற திரைப்படத்தை, 1983இல் வெளியிட்டார். இந்தத் திரைப்படம் தேசிய திரைப்பட விருதுகள், இந்தியா, சிறந்த திரைப்படத்திற்கான தேசிய திரைப்பட விருது , சிறந்த திரைக்கதை , சிறந்த ஒளிப்பதிவு மற்றும் ஒலிப்பதிவு ஆகியவற்றிற்காகப் பெற்றது . இத்திரைப்படம் ஐயர் மீது பெரும் பாதிப்பை ஏற்படுத்தியது என நம்பப்படுகிறது. பின்னர் அவர் கன்னட மொழியில் மத்துவர் என்ற தலைப்பிலும், மற்றும் தமிழில் இராமானுசர் என்றும் படத்தை தயாரித்து வெளியிட்டார். 1993 ஆம் ஆண்டின் தேசிய திரைப்பட விருதுகள், இந்தியா சிறந்த திரைப்படத்திற்கான தேசிய திரைப்பட விருது விருதை வென்ற அவரின் ஒரு குறிப்பிடத்தக்க சமஸ்கிருத திரைப்படமான ''பகவத் கீதையை'' (1993) தயாரித்தார். இந்தப் படம் பொகோட்டா திரைப்பட விழாவில் சிறந்த திரைப்படத்திற்காக பரிந்துரைக்கப்பட்டது.